**Народно читалище „Светлина 1924“, с. Пролеша, общ. Божурище**

**ОТЧЕТ**

За работата на НЧ „Светлина 1924“ за 2023 г.

**Месец януари:**

**21 януари** - организирано и проведено честването на денят на родилната помощ „Бабин ден“. По традиция в читалището се събраха много жени от с. Пролеша, прави се ритуалът „бабуване“, всяка дама носи собствено производство кулинарни изкушения и с веселба и песни протича Бабин ден.

**Месец февруари:**

**19 февруари** - Отбелязване годишнината от гибелта на Апостола на свободата Васил Левски – беше организиран рецитал на деца от Детска театрална трупа към читалището;

**26 февруари** - „Ората копата“ – съвместно с Кметство Пролеша отбелязахме Сирни заговезни или Ората копата, организиране на запалването на обреден огън в центъра на село Пролеша;

**Месец март:**

**3 март** – Организация концерт по повод Националният празник на Р България и Ден на самодееца с участието на самодейни състави от читалището;

**Месец април:**

**8 април** Лазаровден – организиране на момичета и девойки от с. Пролеша за обичая Лазаруване, подготовка на облекло за лазарките, подготовка на изпълнения и наричания и провеждане на репетиции, както и съпровождане на групите лазарки, които да обиколят домовете на пролешани;

**13 април** Велики четвъртък – традиционно боядисване на яйца в читалището от децата. Събраните яйца от лазарките се боядисват и изписват от децата в читалището на този ден;

**16 април** - Великден – организиране на тържество в двора на читалището с конкурси за най-здраво яйце, най-красиво яйце и най-вкусен козунак. Участие взеха много деца, имаше съревнование за най-здраво яйде, най-красиво яйце, а дамите се похвалиха с вкусни козунаци;

**Месец май:**

С домакинството на ТК „Животвор“ в НЧ „Светлина 1924“ през м. май се проведе трети фолклорен танцов семинар с участието на други клубове за народни танци и гост хореограф Диляна Курдова - изследовател и преподавател на традиционни селски хора. От 2013г насам има проведени над 240 семинара в България, Белгия, Великобритания, Гана, Израел, Норвегия, Тайланд, Щвейцария, Украйна и др. Авторна книгата "Размисли върху българската женска носия".

**24 май –** читалището организира отбелязване наДен на светите братя Кирил и Методий, на българската азбука, просвета и култура и на славянската книжовност. Участие взеха деца от Театрална трупа към читалището, които представиха пред публиката пиесата „Дядо вади ряпа“, песни и стихове свързани с празника;

**Месец юни:**

**1 юни** – Международен ден на детето – НЧ „Светлина 1924“ организира празник за децата с много състезателни, забавни игри, много смях и танци. За почерпката се погрижиха родителите и настоятелството.

**5 юни** – св. Дух и празник на с. Пролеша. Участие в празника взеха самодейните състави от читалището;

**24 юни** – Еньовден – организиран бе поход до Пролешка могила и бране на лековити билки. Организирано бе и закачане на лековити билки по порти из селото за здраве.

**Месец юли:**

Започна подготовката за VII-ти Фолклорен фестивал „Окни, па тропни“ – изпращане на покани, изработка на рекламни материали и грамоти, както и друга административна и техническа организация, координация и записване на участниците.

**Месец август:**

**26 август** – Празник на плодородието на с. Пролеша – организиран бе конкурс за най-красиво аранжирани плодове и зеленчуци, най-голям плод и зеленчук, кулинарна изложба, осигурени бяха награди за победителите, събиране на средства чрез организиране на базар за представените продукти.

**Месец септември**:

**10 септември** – с цел да поздравим децата, които за първи път ще прекрачат прага на училището и техните родители организирахме „Празник на първолака в с. Пролеша“. Празника премина с много игри, танци, викторина, рисунки на лица. За всички първокласници читалището връчи подарък „Голяма книга на българските празници и обичаи“.

**16 септември** – Провеждане на 7-ти фолклорен фестивал „Окни па тропни“ и откриване на центъра на с. Пролеша. Участие във фестивала взеха 23 групи,състави и самостоятелни изпълнители или около 350 участници; Водещ на събитието бе Рангел Вангелов, гост изпълнители бяха Бисера и Лидия от Драговищица.

**Месец октомври:**

Работилница за приложни изкуства за деца навърши една година – провежда се всеки вторник на месеца от 18.30 ч., напълно безплатно

**Месец ноември:**

**1 ноември** – Ден на народните будители – организация и провеждане на тържество с участие на деца от Театрална трупа които се представиха с пиеса с главен герой ЧИТАЛИЩЕТО;

**Месец декември:**

**25 декември** - По традиция бяха организирани и подготвени момчета от с. Пролеша за обичая Коледуване. Проведени бяха предварителни репетиции, осигурено бе облекло за участващите момчета.

**27 декември** - НЧ „Светлина 1924“ организира весело посрещане на Дядо Коледа, Коледен концерт с участието на самодейни състави от нашето читалище, фолклорен състав Мини Хера от НЧ „В. Левски 1923“ с. Хераково, ДВГ Палави ноти НЧ „Христо Ботев“ гр. Божурище. Организиран беше и благотворителен базар, средствата от който се използват за дейността на читалището;

**Библиотеката** при НЧ „Светлина-1924“ разполага с над 6179 бр. тома художествена литература, научна литература , ученическа и детско-юношеска литература. През 2023 г. се закупиха 30 бр. нови книги за попълване на библиотечния фонд. През ваканциите броя на читателите се увеличава. През изминалата година библиотеката е посетена от 46 читатели.

**Други дейности през 2023 г.:**

* Ремонт на сцената в зала на ет.2, доброволен труд на Ивайло Бундов, жител на село Пролеша положил безвъзмезно труд за обновяване на сцената;
* Подготвен и издаден бр.22 на вестник „Пролешка светлина“;
* Закупуване на персонален компютър;
* Провеждане на работилница за приложни изкуства всеки вторник;
* Подготовка на деца към Детска театрална трупа за участие в тържества и събития;
* Проведени бяха три кино прожекции в читалището - българските филмите „Войвода“, „Жигули“, „Петя на моята Петя“.
* Участие на ТК „Животвор“ в национални и международни фестивали, участия в празници, събори и др. Участие в концерт на читалището за 3 март;
* *Концерт по случай 3 март – с. Пролеша;*
* *Първи национален танцов събор – Боровец;*
* *Празник на божура и цветята – гр. Божурище;*
* *Празник на с. Пролеша*
* *Първи фолклорен дестивал «Арно оро» – с. Долни окол;*
* *100 години НЧ «В.Левски» с. Хераково;*
* *Участие във ФФ «Окни, па тропни» – с. Пролеша;*
* *Участие в фолклорно събитие в Дубай, ОАЕ;*
* *Коледен концерт на НЧ «Светлина 1924»*

**…………………………..**

**Десислава Миланова**

**Председател на**

**НЧ „Светлина 1924“**

**с. Пролеша**

Настоятелство:

………………....Спаска Григорова

…………………Цветелина Ангелова

…………………Бойка Асенова

………………….Поля Цвяткова

………………….Цветелин Игнатов

………………….Ивелина Цветанова

………………….Десислава Лозанова

………………….Емил Костадинов